b'\n_START_ARTICLE_\nSimon Zajc\n_START_SECTION_\n\xc5\xbdivljenjepis\n_START_PARAGRAPH_\nDiplomiral je iz varstvoslovja na Fakulteti za varnostne vede Univerze v Mariboru. Ve\xc4\x8didel kariere je deloval v medijih, kot novinar oz. moderator Radia Gama MM in radia Orion, na televizijah Net TV, Paprika TV ter pri reviji Cosmopolitan. Bil je tudi solastnik videoprodukcijega podjetja UPLU ter nekaj \xc4\x8dasa stand-up komik.\n_START_SECTION_\nPolitika\n_START_PARAGRAPH_\nNa dr\xc5\xbeavnozborskih volitvah 2014 je bil na listi Stranke Mira Cerarja (zdaj Stranke modernega centra) izvoljen za poslanca. Kot poslanec je bil podpredsednik Odbora za kmetijstvo, gozdarstvo in prehrano, podpiral je tudi regulacijo kanabisa.\n_START_SECTION_\nMinister za okolje in prostor\n_START_PARAGRAPH_\nOb nastopu 13. vlade Republike Slovenije pod vodstvom Marjana \xc5\xa0arca je zasedel mesto dr\xc5\xbeavnega sekretarja na Ministrstvu za okolje in prostor. V za\xc4\x8detku leta 2019 so medijski ugotovili nepravilnosti v zvezi s financiranjem makete drugega tira Diva\xc4\x8da-Koper in domnevnim okori\xc5\xa1\xc4\x8danjem stranke SMC. V javnost so pri\xc5\xa1la dopisovanja med uslu\xc5\xbebenko projekta in takratnim ministrom za okolje in prostor Juretom Lebnom, ki je takrat kot sekretar na infrastrukturnem ministrstvu bdel nad projektom. Po pogovoru s \xc5\xa0arcem, ki je ministra sicer podpiral, je podal svoj odstop. Dr\xc5\xbeavni zbor je 27. marca 2019 na mesto ministra imenoval Simona Zajca. Za je glasovalo 49, proti pa 20 poslancev.'